Tolv (navn)

Tolv er et sjeldent norsk mannsnavn med norrøn opprinnelse.

Etymologi
Tolv er en nyere norsk form av norrøne Þolfr og ÞólfR. Det norrøne navnet er dannet som en kortform av ÞórulfR eller ÞórlæifR. Disse navnene er sammensatt av þórr, «torden», og henholdsvis ulfr, «ulv», eller leif, «arv».

Formen Tolv har i nyere tid blitt assosiert med tallet tolv, og har vært gitt til det tolvte barnet i en familie.

Tov er en dialektform av navnet fra Telemark og Buskerud.

Utbredelse
ÞólfR er kjent brukt i ti runeinnskrifter fra vikingtiden, så navnet var godt kjent, men antakelig ikke blant de aller mest brukte på den tiden. Formen Þolfr er kjent brukt fra ca 1300. Tolv var et vanlig navn i Norge i siste del av middelalderen. Over 40 forskjellige personer med navnet er nevnt i Regesta Norvegica.Regesta Norvegica I nyere tid har navnet vært mindre brukt, og har etter 1940-årene være nesten ute av bruk.

Den svenske formen Tolf er kjent brukt fra 1792, men er i dag ute av bruk. Tôllver er en annen svensk form som ble brukt på 1700-tallet.

Tolv er i dag et svært sjeldent navn. Navnet er mest utbredt i dialektformen Tov.

|}

Kjente personer med navnet
Personene i listen er ordnet kronologisk etter fødselsår.
Tov Oddson (1828–1892), norsk tradisjonsbærer
Tov Flatin (1878–1945), norsk lokalhistoriker
Jens Tolv Beck (1890–1939), norsk bonde og politiker
Tolv Aamland (1893–1983), norsk politiker

Referanser

Eksterne lenker

Kategori:Mannsnavn